ลุ้นสินเชื่อขยายตัว 9% ธสน.โดดอุ้มเอสเอ็มอีส่งออกซีแอลเอ็มวี
นายพิศิษฐ์ เสรีวัฒนา กรรมการผู้จัดการธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ปีนี้ตั้งเป้าการขยายตัวของสินเชื่อเพิ่มขึ้น 9% ซึ่งจะส่งผลให้สิ้นปี 2561 ยอดสินเชื่อคงค้างแตะ 100,000 ล้านบาท จากสิ้นปี 2560 ที่มียอดสินเชื่อ 91,886 ล้านบาท เพิ่มขึ้น 8,114 ล้านบาท เป็นสินเชื่อใหม่ 47,000 ล้านบาท และกำไรสุทธิเพิ่มขึ้น 4-5% โดยวางเป้าหมายนำผู้ประกอบการไทยรุกขยายการค้าการลงทุนในตลาด CLMV (กัมพูชา ลาว เมียนมา และเวียดนาม) ด้านพลังงาน สาธารณูปโภค การบริการและการก่อสร้าง,สินเชื่อที่ธนาคารปล่อยกู้มียอดคงค้างใน CLMV ปี 2560 ประมาณ 27,895 ล้านบาท คิดเป็นสัดส่วน 30% ของพอร์ตสินเชื่อรวม ซึ่งมีแผนเปิดสำนักงานตัวแทนใน สปป.ลาวและกัมพูชาเพิ่ม หลังจากเปิดสำนักงานตัวแทนในเมียนมาไปแล้วในปีที่ผ่านมา ตั้งเป้าปี 2561 สินเชื่อใน CLMV ขยายตัวเพิ่มขึ้น 10% โดยเฉพาะใน สปป.ลาวและเมียนมา ซึ่งธนาคารยังสนับสนุน,ผู้ประกอบการไทยลงทุนตลาดใหม่ด้วย เช่น เอเชียใต้ อินเดีย,นอกจากนี้ ธนาคารยังมุ่งเน้นช่วยเหลือผู้ประกอบการกลุ่มอุตสาหกรรมขนาดกลางและขนาดย่อม (เอสเอ็มอี) โดยพัฒนาบริการใหม่ สินเชื่อส่งออกสุขใจ พร้อมวงเงินสัญญาซื้อขายเงินตราต่างประเทศล่วงหน้าสูงสุด 500,000 บาท ดอกเบี้ยพิเศษ 4.50% ต่อปี เป้าหมายอนุมัติวงเงินแก่ผู้ส่งออกเอสเอ็มอีรายใหม่ 750 รายในปีนี้ พร้อมดูแลสินเชื่อด้อยคุณภาพ (NPL) อยู่ที่ 3.57%.
นายพิศิษฐ์ เสรีวัฒนา กรรมการผู้จัดการธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ปีนี้ตั้งเป้าการขยายตัวของสินเชื่อเพิ่มขึ้น 9% ซึ่งจะส่งผลให้สิ้นปี 2561 ยอดสินเชื่อคงค้างแตะ 100,000 ล้านบาท
การส่งออก,สินเชื่อ,ธสน.,เอสเอ็มอี,การลงทุน,ข่าวทั่วไป